b'\n_START_ARTICLE_\nDober dan, pal\xc4\x8dki\n_START_SECTION_\nAnaliza celotnega dela\n_START_PARAGRAPH_\nZgradba knjige je tridelna. V prvem delu avtor predstavi in opi\xc5\xa1e pal\xc4\x8dke, ter na zemljevidu ozna\xc4\x8di njihova okvirna bivali\xc5\xa1\xc4\x8da. Drugi je najdalj\xc5\xa1i in zgrajen iz \xc5\xa1tirinajstih vsebinsko lo\xc4\x8denih pravljic. Najkraj\xc5\xa1i je tretji del, v katerem se avtor zahvali pal\xc4\x8dkom za razkritje._NEWLINE__NEWLINE_Skupne zna\xc4\x8dilnosti \xc5\xa1tirinajstih pravljic so, da v vlogi glavnih likov nastopajo izmi\xc5\xa1ljena bitja \xe2\x80\x95 pal\xc4\x8dki, v stranskih pa so poosebljene rastline in \xc5\xbeivali. Kraj dogajanja vseh pravljic je Slovenija (na razli\xc4\x8dnih podro\xc4\x8djih) in vsako pravljico je avtor zapisal na podlagi pripovedi osebe, ki je dolo\xc4\x8dene pal\xc4\x8dke sre\xc4\x8dala. Poklic posamezne osebe je v povezavi z vsebino posamezne pravljice (npr. urar \xe2\x80\x95 zgodba se dogaja v stolpni uri). Pravljice imajo vgojen namen, saj v glavnih likih nastopajo mlaj\xc5\xa1i pal\xc4\x8dki, ki zaradi svojega zmotnega ravnanja do\xc5\xbeivijo neprijetne posledice. Svoje ime so dobili na podlagi svoje izrazite zna\xc4\x8dilnosti. Izmenjujeta se prvoosebni in tretjeosebni pripovedovalec. Dogajalni \xc4\x8das je zadnjih nekaj let tik pred izidom knjige, ni pa to\xc4\x8dno dolo\xc4\x8den.\n_START_SECTION_\nPovzetek vsebine\n_START_PARAGRAPH_\nPisatelj je v Ljubljani sre\xc4\x8dal urarja Janeza, ki mu je povedal svojo bli\xc5\xbenjo izku\xc5\xa1njo s pal\xc4\x8dki._NEWLINE_Nekega zimskega dne se je pal\xc4\x8dek Plezal\xc4\x8dek mo\xc4\x8dno dolgo\xc4\x8dasil, zato se je izmuznil babici in se odpravil v Ljubljano. Njegovo pozornost je vzbudil zvonik z uro. Splezal je vanj in hotel zaustaviti uro, pri tem pa povzro\xc4\x8dil ravno nasprotno. Urini kazalci so se za\xc4\x8deli vrteti vse hitreje. Med tem ko se je Plezal\xc4\x8dek zabaval, pa je pokvarjena ura med Ljubljan\xc4\x8dani povzro\xc4\x8dila zmedo. Za popravilo so poklicali urarja Janeza, ki je po temeljitem pregledu na kazalcih na\xc5\xa1el pal\xc4\x8dka. Plezal\xc4\x8dek mu je pobegnil, Janez pa je naslednji dan na\xc5\xa1el majhno pal\xc4\x8dkovo kapo. To je njegov edini dokaz za obstoj pal\xc4\x8dkov.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Plezal\xc4\x8dek._NEWLINE_Stranski liki so ljudje, mestna mati \xc5\xbeupanja, pisatelj, Plezal\xc4\x8dkova babica, urar Janez.\n_START_SECTION_\nAnaliza\n_START_PARAGRAPH_\nV zgodbi je kot negativna osebnostna lastnost izpostavljena pal\xc4\x8dkova navihanost, ki je ni znal krotiti. Med ljudmi je nepravilno delujo\xc4\x8da ura povzro\xc4\x8dila precej\xc5\xa1njo zmedo, zato je eden od motivov tudi \xc4\x8das, kot \xc4\x8dlovekov vladar._NEWLINE_Kraj dogajanja je Ljubljana, glavni del zgodbe pa se odvija v stolpni uri._NEWLINE_Dogajalni \xc4\x8das je pozimi.\n_START_SECTION_\nPovzetek vsebine\n_START_PARAGRAPH_\nPisatelj se je pogovarjal s \xc4\x8debelarjem An\xc5\xbeetom, ki ga je roj \xc4\x8debel popeljal na jaso kjer \xc5\xbeivijo pal\xc4\x8dki._NEWLINE_Pal\xc4\x8dek Zalival\xc4\x8dek je \xc5\xbeivel v dru\xc5\xbeini, ki si je vsako leto naredila ozimnico iz njihove najljub\xc5\xa1e hrane, jagod. Vendar, je bilo v njihovi bli\xc5\xbeini jagod vsako leto manj, zato so ozimnico nameravali dopolniti z drugimi gozdnimi sade\xc5\xbei. Ne da bi dru\xc5\xbeini povedal, je \xc5\xa1el pal\xc4\x8dek Zalival\xc4\x8dek na drugo stran gozda, saj je domneval, da je tam veliko slastnih jagod. Do ve\xc4\x8dera je prispel do mno\xc5\xbeice jagod. Ker jih ni mogel prepeljati brez tovornjaka, se je naslednjega dne pozno odpravil domov. Izgubljen poti ni ve\xc4\x8d na\xc5\xa1el, zato si je v bli\xc5\xbeini jagod naredil hi\xc5\xa1o. Zimo je pre\xc5\xbeivel sam, zato se mu je \xc5\xbee to\xc5\xbeilo po dru\xc5\xbeini. Spomladi je dobil prijatelja zvon\xc4\x8dka, ki ga je skrbno negoval. \xc4\x8cez dve leti, ko je bilo zvon\xc4\x8dkov mnogo ve\xc4\x8d, so ga obiskale \xc4\x8debele in mu obljubile, da bodo na obisk pripeljale njegovo dru\xc5\xbeino. Ob ponovnem snidenju je bilo veselo, a kljub temu se je Zalival\xc4\x8dek odlo\xc4\x8dil da ostane kjer si je ustvaril novi dom, saj mora skrbeti za zvon\xc4\x8dke. Ker so \xc4\x8debele dobro poznale pot med obema domovoma, z nadaljnjimi snidenji ni bilo ve\xc4\x8d te\xc5\xbeav.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Zalival\xc4\x8dek._NEWLINE_Stranski liki so \xc4\x8debelar An\xc5\xbee, \xc4\x8debele, Jagodova dru\xc5\xbeina, pisatelj, zvon\xc4\x8dki.\n_START_SECTION_\nAnaliza\n_START_PARAGRAPH_\nNegativno izpostavljene lastnosti so neu\xc4\x8dakanost, trma in neskromnost. Vse tri lastnosti nam prika\xc5\xbee glavni lik, ki ne poslu\xc5\xa1a \xc4\x8dlanov dru\xc5\xbeine in ravna nepremi\xc5\xa1ljeno, vse le zato, da bi jedel le najlep\xc5\xa1e jagode._NEWLINE_Kraj dogajanja je Gorenjska._NEWLINE_Dogajalni \xc4\x8das ni to\xc4\x8dno dolo\xc4\x8den. Od za\xc4\x8detka in do konca zgodbe pa mine pribli\xc5\xbeno dve leti.\n_START_SECTION_\nPovzetek vsebine\n_START_PARAGRAPH_\nPisatelj se je pogovarjal z gozdarjem Milanom. Slednji je na\xc5\xa1el dokaz o tehni\xc4\x8dnem napredku pal\xc4\x8dkov. V gozdu je na\xc5\xa1el pravo pal\xc4\x8djo raketo. Kar je vedel o tem, je povedal pisatelju._NEWLINE_Pal\xc4\x8dek Letal\xc4\x8dek je sam z dru\xc5\xbeino \xc5\xbeivel v kro\xc5\xa1njah Velike smreke. Tam se je pogosto dolgo\xc4\x8dasil, in se zato hotel nau\xc4\x8diti leteti. Zavidal je pti\xc4\x8du Kralji\xc4\x8du, saj je lahko poletel kamor je hotel. Dobil je zamisel, da bi s smreke lahko napeljali gondolo, in tako hodili na izlet na Trato. Starokopitnemu o\xc4\x8detu to ni bilo v\xc5\xa1e\xc4\x8d. Da Letal\xc4\x8dek ne bi dobival \xc4\x8dudnih zamisli, sta se star\xc5\xa1a odlo\xc4\x8dila, da mu bosta za rojstni dan podarila orodje in ga s tem zamotila. Letal\xc4\x8dek je bil navdu\xc5\xa1en in si na sosednji veji postavil delavnico. Star\xc5\xa1i niso vedeli, da v njej iz stor\xc5\xbea izdeluje raketo. Ko jo je dokon\xc4\x8dal je moral le \xc5\xa1e po\xc4\x8dakati na ugoden veter, ki bi raketo odnesel proti tlom. To se je tudi zgodilo in Letal\xc4\x8dek je varno pristal na tleh. Zve\xc4\x8der se je spomnil, da njegova raketa lahko leti le v eno smer. Na njegovo sre\xc4\x8do, so pal\xc4\x8dkov polet videli tudi star\xc5\xa1i in zato poprosili pti\xc4\x8da Kralji\xc4\x8da naj ga re\xc5\xa1i. Letal\xc4\x8dek pa tudi po re\xc5\xa1itvi ni popolnoma odnehal z astronavtiko.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Letal\xc4\x8dek._NEWLINE_Stranski liki so gozdar Milan, mati, o\xc4\x8de, pisatelj, pti\xc4\x8d Kralji\xc4\x8dek.\n_START_SECTION_\nAnaliza\n_START_PARAGRAPH_\nGlavni lik je \xc5\xbeelel \xc4\x8dim hitreje uresni\xc4\x8diti svojo \xc5\xbeeljo, ki mu je zameglila dobro presojanje. Opazimo njegovo marljivost in izvirnost, a le do tedaj ko bi dosegel svoj cilj. Na to kaj bo storil, ko ga bo dosegel, ne pomisli. Njegova izvirnost pa izgine tudi takrat, ko bi moral najti na\xc4\x8din za vrnitev._NEWLINE_Kraj dogajanja je ko\xc4\x8devski gozd, natan\xc4\x8dneje na Veliki smreki in Trati._NEWLINE_\xc4\x8cas dogajanja ni to\xc4\x8dno dolo\xc4\x8den.\n_START_SECTION_\nPovzetek vsebine\n_START_PARAGRAPH_\nPisatelj se je pogovarjal s polharjem, ki je imel za dokaz o obstoju pal\xc4\x8dkov male sani na jadra. Pisatelju je povedal zgodbo o dveh pal\xc4\x8dkih._NEWLINE_Ko je na Krtini zapadel sneg, so se pal\xc4\x8dje \xc5\xa1ole zaprle. To je bil \xc4\x8das za \xc5\xa1portne dni. Pal\xc4\x8dki pa so se neprestanega smu\xc4\x8danja in sankanja hitro naveli\xc4\x8dali, \xc5\xa1e posebej Pohajal\xc4\x8dek in Pogruntal\xc4\x8dek. Za\xc5\xbeelela sta si obiska tete Betke, saj jima je vedno prinesla ko\xc5\xa1 \xc4\x8dokolade in namesto njiju po bregu vlekla sanke. Ker je letos \xc5\xa1e ni bilo na obisk, sta se odlo\xc4\x8dila, do jo obi\xc5\xa1\xc4\x8deta sama. Med potjo sta do\xc5\xbeivela kar nekaj dogodiv\xc5\xa1\xc4\x8din in s\xc4\x8dasoma le prispela do njene hi\xc5\xa1e. Razo\xc4\x8darana sta izvedela, da tete ni ve\xc4\x8d doma, saj se je odpravila k njima na obisk. Zjutraj sta nemo\xc4\x8dna od\xc5\xa1la na letali\xc5\xa1\xc4\x8de in poprosila upravo za prevoz. Dragi vozovnici je moral pla\xc4\x8dati o\xc4\x8de, ki s potrato denarja ni bil zadovoljen. Poleg tega so njuni bratje in sestre pojedli \xc5\xbee vso \xc4\x8dokolado, ki jo je prinesla teta.\n_START_SECTION_\nLiki\n_START_PARAGRAPH_\nGlavna lika sta pal\xc4\x8dek Pogruntal\xc4\x8dek, pal\xc4\x8dek Pohajal\xc4\x8dek._NEWLINE_Stranski liki so Betkin sosed, bratje, o\xc4\x8de pal\xc4\x8dek, pal\xc4\x8dica ravnateljica, pisatelj, polhar Franc, sestre, \xc5\xa0\xc4\x8duka, tetka Betka.\n_START_SECTION_\nAnaliza\n_START_PARAGRAPH_\nKot pozitivna lastnost je izpostavljena iznajdljivost. Predvsem v prvi polovici zgodbe, ko si za hitrej\xc5\xa1e potovanje izdelata sani na vetrni pogon in \xc4\x8doln. Pa tudi ko se odlo\xc4\x8dita pobegniti \xc5\xa0\xc4\x8duki. Njuna skupna negativna lastnost je predvsem neu\xc4\x8dakanost, za katero pla\xc4\x8data pal\xc4\x8dka in njun o\xc4\x8de._NEWLINE_Kraj dogajanja je Krtina._NEWLINE_\xc4\x8cas dogajanja ni to\xc4\x8dno dolo\xc4\x8den. Vemo, da se dogaja pozimi.\n_START_SECTION_\nPovzetek vsebine\n_START_PARAGRAPH_\nRibi\xc4\x8d je pisatelju pokazal srebrni prstan za pal\xc4\x8djo kralji\xc4\x8dno in mu nato povedal celotno zgodbo._NEWLINE_Kralj Kristjan se je odlo\xc4\x8dil, da bo svojo h\xc4\x8derko Lepoti\xc4\x8dko poro\xc4\x8dil s pal\xc4\x8dkom, ki ji bo prinesel najlep\xc5\xa1i prstan. Za njeno roko so se trudili trije pal\xc4\x8dki: Zlatar\xc4\x8dek, Kova\xc4\x8dek in Siroma\xc4\x8dek, ki je imel od vseh treh najmanj mo\xc5\xbenosti za zmago. Siroma\xc4\x8dek se je odlo\xc4\x8dil izdelati srebrna prstana in vanju dati kak\xc5\xa1en lep kamen\xc4\x8dek. Na dan ko je kralji\xc4\x8dna izbirala \xc5\xbeenina, je pal\xc4\x8dek Siroma\xc4\x8dek med izbiranjem kamen\xc4\x8dka, pred utopitvijo re\xc5\xa1il neznanega kosmatega pal\xc4\x8dka. Skupaj sta odhitela na dvor, kjer so razkazovali prstane. Med tem je kosmati pal\xc4\x8dek Siroma\xc4\x8dku na skrivaj zamenjal prstana. Na dvoru je prstane prvi pokazal Zlatar\xc4\x8dek. Vsi prisotni so glasno zaploskali, saj so bili njegovi prstani zelo lepi. \xc5\xa0e ve\xc4\x8dje navdu\xc5\xa1enje je prejel Kova\xc4\x8dek s svojima kovanima prstanoma. Pal\xc4\x8dek Siroma\xc4\x8dek je ves premo\xc4\x8den pogumno in spo\xc5\xa1tljivo stopil pred kralji\xc4\x8dno, \xc4\x8deprav ni imel niti toliko \xc4\x8dasa, da bi v skromna prstana vgradil kamen\xc4\x8dka. Izvlekel je prstana in z grozo ugotovil, da sta dobila \xc4\x8duden lesk. Nato pa sta se vpri\xc4\x8do kralji\xc4\x8dne za\xc4\x8dela spreminjati iz srebrnega v zlatega, nato v diamantnega, potem v platinastega ... Lepoti\xc4\x8dka je bila navdu\xc5\xa1ena in za mo\xc5\xbea izbrala ravno Siroma\xc4\x8dka.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Siroma\xc4\x8dek_NEWLINE_Stranski liki so kosmati prebivalec Gozda, kralj Kristijan, pal\xc4\x8dek Kova\xc4\x8dek, pal\xc4\x8dica Lepoti\xc4\x8dka, pal\xc4\x8dek Modrijan\xc4\x8dek, pal\xc4\x8dek Zlatar\xc4\x8dek, pisatelj, ribi\xc4\x8d Tone\n_START_SECTION_\nAnaliza\n_START_PARAGRAPH_\nPrepletajo\xc4\x8da motiva sta motiva skromnosti in pohlepa. Skromnost je vrlina glavnega lika, ki sku\xc5\xa1a s tistim kar ima o\xc4\x8darati kralji\xc4\x8dno. Njegova druga vrlina se je pokazala, ko je re\xc5\xa1il neznanca. Pohlep je tipi\xc4\x8dno prikazan pri dvorjanih. Kralji\xc4\x8din o\xc4\x8de \xc5\xbeenina izbira na podlagi materializma, kralji\xc4\x8dna pa se nad Siroma\xc4\x8dkom navdu\xc5\xa1i \xc5\xa1ele ko zagleda spreminjajo\xc4\x8da se prstana._NEWLINE_Kraj dogajanja je ob reki Idrijci._NEWLINE_\xc4\x8cas dogajanja ni to\xc4\x8dno dolo\xc4\x8den.\n_START_SECTION_\nPovzetek vsebine\n_START_PARAGRAPH_\nGobar Lojze je pisatelju povedal zgodbo o pal\xc4\x8dku Slepar\xc4\x8dku._NEWLINE_Nekega dne se je pal\xc4\x8dji zbor odlo\xc4\x8dil, da bo za zdravnika dal iz\xc5\xa1olati dva pal\xc4\x8dka. Pal\xc4\x8dka Pomagal\xc4\x8dka in pal\xc4\x8dka Slepar\xc4\x8dka. Prvi se je s \xc5\xa1tudija vrnil pal\xc4\x8dek Slepar\xc4\x8dek. Odprl je svojo zdravni\xc5\xa1ko postajo in pal\xc4\x8dke presenetil, saj jim je zara\xc4\x8dunaval \xc4\x8disto vsak pregled. Tako se je pal\xc4\x8dku kmalo nabralo veliko cekinov. Ko pa nekega dne ni znal pozdraviti pal\xc4\x8dka Zdrav\xc4\x8dka, so ostali postali sumni\xc4\x8davi. Hitro so ugotovili, da je pal\xc4\x8dkova diploma ponarejena in ga zato izgnali iz njihovega gozda. Ni bil pretirano \xc5\xbealosten, saj je obdr\xc5\xbeal vse cekine in se naselil v Gobariji, kjer mu je bilo zaradi obilice gob \xc5\xa1e posebej v\xc5\xa1e\xc4\x8d. Motili so ga le ljudje, ki so hodili nabirat gobe. Odlo\xc4\x8dil se je prebarvati vse neu\xc5\xbeitne in strupene gobe v u\xc5\xbeitne gobane. Prepri\xc4\x8dan je bil, da se bo tako znebil nepovabljenih obiskovalcev. Na\xc4\x8drt mu je uspeval, dokler ni po tednu dni, v polmraku ponesre\xc4\x8di pojedel prebarvano mu\xc5\xa1nico. Z zadnjimi napori se je odvlekel do pal\xc4\x8dka Pomagal\xc4\x8dka, ki je med tem do\xc5\xa1tudiral. Slednji mu je pomagal in na koncu ni hotel vzeti nobenega pla\xc4\x8dila. Pal\xc4\x8dka Slepar\xc4\x8dka je postalo mo\xc4\x8dno sram, zato je vrnil vse cekine, odtlej Pomagal\xc4\x8dku redno nabiral zeli\xc5\xa1\xc4\x8da, ostali pal\xc4\x8dki pa so ga sprejeli nazaj medse.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Slepar\xc4\x8dek._NEWLINE_Stranski liki so gobar Lojze, Ljudje, pal\xc4\x8dek Modrijan\xc4\x8dek, pal\xc4\x8dek Pomagal\xc4\x8dek, pal\xc4\x8dek Zdrav\xc4\x8dek, pisatelj.\n_START_SECTION_\nAnaliza\n_START_PARAGRAPH_\nV zgodbi se prepletajo motiv pohlepa, egoizma in skesanosti. Nosilec vseh treh je zopet glavni lik. Njegov namen ni bil pomagati ljudem, temve\xc4\x8d le zaslu\xc5\xbeiti. Motiv skesanosti se izpostavi proti koncu zgodbe, ko glavni lik potrebuje pomo\xc4\x8d, zdravnik pa za to no\xc4\x8de vzeti nobenega pla\xc4\x8dila._NEWLINE_Kraj dogajanja je Dolenjska._NEWLINE_\xc4\x8cas dogajanja ni to\xc4\x8dno dolo\xc4\x8den.\n_START_SECTION_\nPovzetek vsebine\n_START_PARAGRAPH_\nMlinar Anton je pisatelju pokazal tri vre\xc4\x8de \xc5\xbeirove moke, ki so jih izgubili pal\xc4\x8dki. Nato je pisatelju povedal, kar je vedel o njih. Dru\xc5\xbeina pal\xc4\x8dkov Mlinar\xc4\x8dkov je po ustalitvi postala znana po svoji izvrstni \xc5\xbeirovi moki. Vsi v dru\xc5\xbeini so bili marljivi delavci razen pal\xc4\x8dka Lenar\xc4\x8dka. Ker so imeli vse ve\xc4\x8d kupcev, in s tem tudi dela se je odlo\xc4\x8dil, da bo \xc5\xbeirovi moki pokvaril okus in se tako znebil kupcev. Moka je bila res slab\xc5\xa1a, a zaenkrat so kupci ostali. Za aromo so Mlinar\xc4\x8dkovi \xc5\xbeirovi moki dodajali sok breze. Ko je bil za nabiranje soka na vrsti Lenar\xc4\x8dek, pa je raj\xc5\xa1i nabiral sok Hrasta, saj je bil bli\xc5\xbeje od breze. Hrastov sok pa je pal\xc4\x8dkom \xc5\xa1kodil. Ker so vsi zboleli je Lenar\xc4\x8dek javno priznal kar je storil. V opravi\xc4\x8dilo je vsem zastonj raznosil vre\xc4\x8de \xc5\xbeirove moke in od tedaj naprej v mlinu pridno pomagal pri pridelavi moke.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Lenar\xc4\x8dek._NEWLINE_Stranski liki so pisatelj, mlinar Anton, pal\xc4\x8dki Mlinar\xc4\x8dki, Otroci, kupci.\n_START_SECTION_\nAnaliza\n_START_PARAGRAPH_\nMotiv v zgodbi je lenoba, njen nosilec pa je glavni lik. Zaradi lenobe je na nekaj na\xc4\x8dinov sku\xc5\xa1al odvrniti kupce, saj bi imel tako manj dela. Ni pa jih \xc5\xbeelel odvrniti tako, da bi vsi zboleli. Vendar se mu je zaradi lastne lenobe zgodilo ravno to, in od takrat pal\xc4\x8dek ni bil ve\xc4\x8d len, temve\xc4\x8d ravno nasprotno, marljiv in delaven._NEWLINE_Kraj dogajanja je ob Kolpi. Ve\xc4\x8dino \xc4\x8dasa v mlinu, kjer se je naselila dru\xc5\xbeina Mlinar\xc4\x8dkovih._NEWLINE_\xc4\x8cas dogajanja ni to\xc4\x8dno dolo\xc4\x8den.\n_START_SECTION_\nPovzetek vsebine\n_START_PARAGRAPH_\nDrvar je pisatelju povedal o dogodiv\xc5\xa1\xc4\x8dini pal\xc4\x8dka Nagajal\xc4\x8dka in Hihital\xc4\x8dka. Po predrznosti znana pal\xc4\x8dka sta se odlo\xc4\x8dila, da se bosta po\xc5\xa1alila z medvedom. Pod pretvezo, da je \xc5\xbee pomlad, sta ga zbudila iz zimskega spanca. Toda \xc5\xa1ele njuno nor\xc4\x8devanje po bujenju, ga je mo\xc4\x8dno razdra\xc5\xbeilo. Pognal se je za njima in ju prignal vse do Potoka, s katerega se je odlomil kos ledene plo\xc5\xa1\xc4\x8de in ponesel pal\xc4\x8dka po razburkani vodi. Ko sta se re\xc5\xa1ila na kopno sta uvidela, da sta z nor\xc4\x8devanjem pretiravala in medvedu v opravi\xc4\x8dilo prinesla teloh, da bi mu v prihodnosti naznanjal pri\xc4\x8detek pomladi. Ko se je medved ponovno zbudil iz spanca in zagledal teloh, je bil zelo vesel. Sprejel je opravi\xc4\x8dilo in se spoprijateljil s pal\xc4\x8dkoma.\n_START_SECTION_\nLiki\n_START_PARAGRAPH_\nGlavna lika sta pal\xc4\x8dek Nagajal\xc4\x8dek, pal\xc4\x8dek Hihital\xc4\x8dek._NEWLINE_Stranski liki so drvar Jo\xc5\xbea, medved Samotar, o\xc4\x8de, pisatelj.\n_START_SECTION_\nAnaliza\n_START_PARAGRAPH_\nIzpostavljena motiva sta motiv nor\xc4\x8devanja in motiv prijateljstva. Nosilca prvega sta pal\xc4\x8dka, drugega pa tako pal\xc4\x8dka kot medved. Zgodba sku\xc5\xa1a nau\xc4\x8diti, da gre \xc5\xa1ala mnogokrat predale\xc4\x8d. Motiv prijateljstva je pri pal\xc4\x8dkih prisoten ves \xc4\x8das, med tem ko se med pal\xc4\x8dkoma in medvedom izpostavi \xc5\xa1ele proti koncu. In sicer tedaj, ko pal\xc4\x8dka spoznata svojo zmoto, se oddol\xc5\xbeita medvedu in zopet postanejo prijatelji._NEWLINE_Kraj dogajanja je ob zgornjem toku Savinje._NEWLINE_\xc4\x8cas dogajanja ni to\xc4\x8dno dolo\xc4\x8den.\n_START_SECTION_\nPovzetek vsebine\n_START_PARAGRAPH_\nPlaninec je pisatelju pripovedoval o pal\xc4\x8dku Planinar\xc4\x8dku._NEWLINE_Pal\xc4\x8dek Planinar\xc4\x8dek je tako rad plezal, da si je pozabil napraviti ozimnico. Vedel je, da blizu na Macesnu \xc5\xbeivi Veverica, ki si vsako leto napravi prepolno zalogo le\xc5\xa1nikov. Namesto, da bi jo prosil za kak\xc5\xa1nega, se je odlo\xc4\x8dil, da bo le\xc5\xa1nik kar vzel in ga naslednjo jesen vrnil. Splezal je do skladi\xc5\xa1\xc4\x8da, zakotalil le\xc5\xa1nik \xc4\x8dez rob, sam pa je ob odhodu padel v brezno. Sam ni mogel splezati ven, a na sre\xc4\x8do je blizu \xc5\xbeivela Sova, ki mu je pomagala in mu oskrbela rane. Pal\xc4\x8dek je krajo sku\xc5\xa1al prikriti, a Sova in Veverica sta ga razkrinkali. Pal\xc4\x8dek se je skesal in naslednjo jesen Veverici napolnil skladi\xc5\xa1\xc4\x8de z le\xc5\xa1niki. Vsi trije so sklenili prijateljstvo.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Planinar\xc4\x8dek._NEWLINE_Stranski liki so pisatelj, planinec Miha, Veverica, Sova.\n_START_SECTION_\nAnaliza\n_START_PARAGRAPH_\nGlavna motiva, zahrbtnost in laganje, sta hkrati za\xc4\x8detni lastnosti glavnega lika. Ka\xc5\xbeeta se najprej v kraji le\xc5\xa1nika, nato pa \xc5\xa1e v prikrivanju resnice._NEWLINE_Kraj dogajanja je pod triglavskimi strminami._NEWLINE_\xc4\x8cas dogajanja ni to\xc4\x8dno dolo\xc4\x8den. Vemo, da se zgodba za\xc4\x8dne jeseni.\n_START_SECTION_\nPovzetek vsebine\n_START_PARAGRAPH_\nZeli\xc5\xa1\xc4\x8dar Fran\xc4\x8dek je pisatelju povedal zgodbico o pal\xc4\x8dku Sprehajal\xc4\x8dku in treh zajcih._NEWLINE_Pal\xc4\x8dek Sprehajal\xc4\x8dk je imel zelo rad naravo, \xc5\xa1e posebej vijolice. Njegova najve\xc4\x8dja \xc5\xbeelja je bila, da bi neko\xc4\x8d \xc5\xa1el na oddaljeno Dobravo, kjer rasejo same vijolice. Ko se je nekega dne vra\xc4\x8dal s sprehoda, je sre\xc4\x8dal \xc5\xbealostnega zajca. Ta mu je povedal, da se je njegov bratranec ujel v past divjega lovca. Sprehajal\xc4\x8dkov dedek Bradek je z ostalimi pal\xc4\x8dki pomagal re\xc5\xa1iti ujetega zajca. Poleg tega so Lovca, ki je skrbel za red v Gozdu, opozorili na divjega lovca. Zajec Skakal\xc4\x8dek, ki so ga re\xc5\xa1ili, je v zahvalo za poiskano pomo\xc4\x8d pal\xc4\x8dka Sprehajal\xc4\x8dka pogosto odnesel na Dobravo polno vijolic.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Sprehajal\xc4\x8dek._NEWLINE_Stranski liki so \xc4\x8clovek, dedek Bradek, ostali pal\xc4\x8dki, pisatelj, zajec Dirjal\xc4\x8dek, zajec Prehiteval\xc4\x8dek, zajec Skakal\xc4\x8dek, zeli\xc5\xa1\xc4\x8dar Fran\xc4\x8dek.\n_START_SECTION_\nAnaliza\n_START_PARAGRAPH_\nPrepletajo se trije motivi. Motiv premetenosti, nesebi\xc4\x8dnosti in uresni\xc4\x8dene \xc5\xbeelje. Premetenost je izpostavljena predvsem pri dedku, ki kljub majhnosti pal\xc4\x8dkov ugotovi uspe\xc5\xa1en na\xc4\x8drt, kako re\xc5\xa1iti zajca iz pasti. Nesebi\xc4\x8dnost se ka\xc5\xbee pri glavnem liku, ki se na vse na\xc4\x8dine trudi pomagati neznanim zajcem, v zahvalo mu eden izmed njih izpolni dolgoletno \xc5\xbeeljo. Avtor nam na tak na\xc4\x8din sporo\xc4\x8di, da se lahko marsikatera \xc5\xbeelja, ki se nam zdi neuresni\xc4\x8dljiva, vendarle uresni\xc4\x8di._NEWLINE_Kraj dogajanja je \xc5\xa0tajerska._NEWLINE_\xc4\x8cas dogajanja ni to\xc4\x8dno dolo\xc4\x8den.\n_START_SECTION_\nPovzetek vsebine\n_START_PARAGRAPH_\nPastir Mihec je pisatelju najprej pokazal orehovi lupini, z notranjostjo opremljeno z raznimi in\xc5\xa1trumenti, krmilom in motorjem. Potem mu je povedal , kaj vse je vedel o pal\xc4\x8dkih._NEWLINE_V tri\xc4\x8dlanski dru\xc5\xbeini je imel najmlaj\xc5\xa1i \xc4\x8dlan najraj\xc5\xa1i od vsega medeni sok. Vsaki\xc4\x8d ko si ga je za\xc5\xbeelel, se je o\xc4\x8de s podmornico iz orehove lupine, podal na nevarno pot. Vse le za to, da bi pal\xc4\x8dek Kapitan\xc4\x8dek dobil medeni sok. Ko se je naslednji\xc4\x8d podal na pot, se je v podmornico splazil tudi Kapitan\xc4\x8dek. Na cilju je \xc5\xa1el o\xc4\x8de po surovine, med tem pa se je \xc5\xa1el Kapitan\xc4\x8dek vozit s podmornico. Ker z njo ni znal varno pristati, je nasedel na samotnem otoku. Tedaj je na vso mo\xc4\x8d zajokal. Jokal je tudi o\xc4\x8de, ker ni na\xc5\xa1el podmornice, in mami, ker mo\xc5\xbea in otroka \xc5\xa1e ni bilo domov. Zaradi solz je Velika lu\xc5\xbea narasla, dvignila podmornico in Kapitan\xc4\x8dek je lahko nadaljeval z vo\xc5\xbenjo. Zopet ni znal varno ustaviti, a tokrat je pristal pri o\xc4\x8detu, ki ju je s po\xc5\xa1kodovano podmornico varno pripeljal domov. Podmornico in surovine na njej je zalila voda. Kapitan\xc4\x8dek pa je znova zajokal, saj je vedel, da \xc5\xa1e leto dni ne bodo imeli nove podmornice in s tem tudi medenega soka ne.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Kapitan\xc4\x8dek._NEWLINE_Stranski liki so mati, o\xc4\x8de, pastir Mihec, pisatelj.\n_START_SECTION_\nAnaliza\n_START_PARAGRAPH_\nMotiv razvajenosti in pretirane samozavesti sta glavna motiva v zgodbi. Pal\xc4\x8dku Kapitan\xc4\x8dku ne zadostuje nobena druga jed kot medeni sok. Zaradi njegove razvajenosti se o\xc4\x8de pogosti odpravi na nevarno pot, samo da bi ustregel sinu. Zaradi pretirane samozavesti Kapitan\xc4\x8dek spravi v nevarnost sebe in o\xc4\x8deta ter pokvari podmornico._NEWLINE_Kraj dogajanja je na Tolminskem._NEWLINE_\xc4\x8cas dogajanja ni to\xc4\x8dno dolo\xc4\x8den.\n_START_SECTION_\nPovzetek vsebine\n_START_PARAGRAPH_\nVrtnar Pepi je pisatelju povedal zakaj sta se s pal\xc4\x8dkom Prepeval\xc4\x8dkom sprla._NEWLINE_Vsako leto so pal\xc4\x8dki pripravili svetovno znani Festival ro\xc5\xbeic in pesmic. Sodelujo\xc4\x8di morajo s sabo prinesti cvetlico in zraven nekaj zapeti. Zmagovalec dobi presti\xc5\xbeno nagrado, Zlato trobentico. Letos so se v finale uvrstili trije finalisti. Pal\xc4\x8dek Festival\xc4\x8dek, Vrtnar\xc4\x8dek in Prepeval\xc4\x8dek. Kazalo je \xc5\xbee, da bo s svojim petjem zmagal pal\xc4\x8dek prepeval\xc4\x8dek. Izkazalo pa se je, da v resnici sploh ni pel, temve\xc4\x8d je imel na kaseti posnet glas svojega prapradedka. Ugotovili so, da sta tudi ostala dva finalista goljufala. Zaradi goljufije Prepeval\xc4\x8dka, se je Pepi z njim sprl.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Prepeval\xc4\x8dek._NEWLINE_Stranski liki so komisija, ob\xc4\x8dinstvo, pal\xc4\x8dek Festival\xc4\x8dek, pal\xc4\x8dek Vrtnar\xc4\x8dek, pisatelj, vrtnar Pepi.\n_START_SECTION_\nAnaliza\n_START_PARAGRAPH_\nMotiv bahanja in goljufanja je zopet zastopan s strani glavnih likov. Zaradi \xc5\xbeelje po zmagi in slavi so ti pal\xc4\x8dki uporabili nedovoljena sredstva, in tako od\xc5\xbeirali zmago tistim, ki so si jo zaslu\xc5\xbeili._NEWLINE_Kraj dogajanja je ob jadranski obali._NEWLINE_\xc4\x8cas dogajanja ni to\xc4\x8dno dolo\xc4\x8den. Razberemo lahko, da se dogaja pozno pozimi ali zgodaj spomladi.\n_START_SECTION_\nPovzetek vsebine\n_START_PARAGRAPH_\nKmet Van\xc4\x8d je pisatelju pokazal vozila pal\xc4\x8dkov narejena iz \xc5\xbeelodov, in mu nato povedal zgodbo o treh pal\xc4\x8dkih_NEWLINE_Vsako leto so pal\xc4\x8dki Poljan\xc4\x8dki pripravili tekmovanje v formuli 1. Zadnje leto so se tekmovanja udele\xc5\xbeili le trije tekmovalci. Dva izmed njih sta si \xc5\xbee kmalu za\xc4\x8dela izdelovati in urejati vozilo, med tem ko ga je Smejal\xc4\x8dek povr\xc5\xa1no uredil zadnji trenutek. Vozilo Smejal\xc4\x8dka se je zaradi povr\xc5\xa1ne ureditve vozila le to pred\xc4\x8dasno v\xc5\xbegalo. Povzro\xc4\x8dil je tudi nesre\xc4\x8do, ker se je v ovinku preve\xc4\x8d nagnil, drugi tekmovalec je zletel s tekmovalne steze, da ga ne bi povozil, treji pa se je ustavil prostovoljno in namesto da bi odvozil in zmagal, je raj\xc5\xa1i hitro peljal v bolni\xc5\xa1nico svoja sotekmovalca. Glavno nagrado so si porazdelili, pal\xc4\x8dek Smejal\xc4\x8dek pa je sklenil, da bo od sedaj ravnal bolj odgovorno.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Smejal\xc4\x8dek._NEWLINE_Stranski liki so kmet Van\xc4\x8d, mati, o\xc4\x8de, pal\xc4\x8dek Menjal\xc4\x8dek, pal\xc4\x8dki Poljan\xc4\x8dki, pal\xc4\x8dek Volan\xc4\x8dek, pisatelj, Pol\xc5\xbe, reporter, Vetri\xc4\x8d.\n_START_SECTION_\nAnaliza\n_START_PARAGRAPH_\nGlavni motiv predstavljata nedelavnost enega pal\xc4\x8dka in nesebi\xc4\x8dnost drugega. Zaradi samozavesti in prepri\xc4\x8danja, da je najbolj pogumen, se je Smejal\xc4\x8dek raj\xc5\xa1i zabaval, kot pa pripravljal na tekmovanje. Pou\xc4\x8dnost pravljice se poka\xc5\xbee, ko mu drugi pal\xc4\x8dek nesebi\xc4\x8dno pomaga. S tem poka\xc5\xbee, da je potrebno v dose\xc5\xbeke vlo\xc5\xbeiti tudi trud._NEWLINE_Kraj dogajanja je gorska kmetija na Pohorju._NEWLINE_\xc4\x8cas dogajanja ni to\xc4\x8dno dolo\xc4\x8den.\n_START_SECTION_\nPovzetek vsebine\n_START_PARAGRAPH_\nLovec \xc5\xa0tefan je pisatelju pokazal izredno majhen in nenavaden \xc4\x8dopi\xc4\x8d, ter mu povedal zgodbo o pal\xc4\x8dku, ki ga sam najbolj ob\xc4\x8duduje._NEWLINE_Pal\xc4\x8dek Slikar\xc4\x8dek je \xc5\xbee zgodaj za\xc4\x8del kazati izreden slikarski talent. Kasneje sta se spoprijatejila s Severnim pi\xc5\xa1em, ki mu je podaril \xc4\x8darobni \xc4\x8dopi\xc4\x8d. Z njim je pal\xc4\x8dek Slikar\xc4\x8dek s pomo\xc4\x8djo Severnega pi\xc5\xa1a ustvarjal najlep\xc5\xa1e umetnine. Pozno spomladi se je Severni pi\xc5\xa1 za nekaj mesecev poslovil od prijatelja, ki je med tem od\xc5\xa1el v slikarsko \xc5\xa1olo. Jeseni se je v pri\xc4\x8dakovanju vrnil, za njim pa kmalu tudi Sverni pi\xc5\xa1, ki mu je prinesel nov neobrabljen \xc4\x8dopi\xc4\x8d. Zopet sta skupaj ustvarjala neverjetne umetnine.\n_START_SECTION_\nLiki\n_START_PARAGRAPH_\nGlavni lik je pal\xc4\x8dek Slikar\xc4\x8dek._NEWLINE_Stranski liki so \xc4\x8clovek, lovec \xc5\xa0tefan, o\xc4\x8de, pal\xc4\x8dek Prodajalec, pal\xc4\x8dek Star\xc4\x8dek, pisatelj, sestre, Severni pi\xc5\xa1, so\xc5\xa1olci.\n_START_SECTION_\nAnaliza\n_START_PARAGRAPH_\nMotiv skromnosti in prijateljstva sta v zgodbi najbolj zaznamovana. Med Severnim pi\xc5\xa1em in Slikar\xc4\x8dkom sta bili ravno ti dve kombinaciji pomembni za osebno sre\xc4\x8do in uspe\xc5\xa1nost pri slikanju._NEWLINE_Kraj dogajanja je Prekmurje._NEWLINE_\xc4\x8cas dogajanja ni to\xc4\x8dno dolo\xc4\x8den. Zgodba se zaklju\xc4\x8di po pribli\xc5\xbeno enemu letu.'